

MESTO KRÁĽOVSKÝ CHLMEC

KIRÁLYHELMEC VÁROS

L. Kossutha 99, 077 13 Kráľovský Chlmec

­­­­­­­­­­­­­­­­­­­­­­­­­­­

­­­­­­­­­­­­­­­­­­­­

VÝZVA NA PREDLOŽENIE CENOVEJ PONUKY – PRIESKUM TRHU

Mesto Kráľovský Chlmec, L.Kossutha 99, 077 13 Kráľovský Chlmec ako verejný obstarávateľ v zmysle § 7 ods.1 písm.b) zákona č. 343/2015 Z.z. o verejnom obstarávaní a o  zmene a doplnení niektorých zákonov v znení neskorších predpisov (ďalej len „ZVO“) Vás vyzýva na predloženie ponuky pre zákazku tzv. malého rozsahu s názvom: **Nákup pracovných odevov a doplnkov pre zásahovú jednotku**  v súlade so zákonom o verejnom obstarávaní.

1. **Identifikácia verejného obstarávateľa**

**Verejný obstarávateľ v zmysle § 7 ods. 1 písm. b) ZVO:**

Názov verejného obstarávateľa: Mesto Kráľovský Chlmec

Sídlo: L. Kossutha 99, 077 13 Kráľovský Chlmec

Štatutárny zástupca: Ing Karol Pataky, primátor mesta

IČO: 00331619

DIČ: 2020730437

IČ DPH: SK2020730437

Tel: +421566322240

E-mail: mesto@kralovskychlmec.sk

Internetová stránka: [www.kralovskychlmec.org](http://www.kralovskychlmec.org)

Bankové spojenie : OTP Banka Slovensko a.s.

Číslo účtu (IBAN): SK57 5200 0000 00000 0827 0996

1. **Miesto predloženia/doručenia ponuky:**Adresa, na ktorú sa majú ponuky doručiť v listinnej podobe: Mestský úrad Kráľovský Chlmec, L. Kossutha 99, 077 01 Kráľovský Chlmec.
2. **Kontaktná osoba na prevzatie ponuky:**

Zuzana Nagyová - podateľňa Mestského úradu v Kráľovskom Chlmci, 3. poschodie č. dverí 6.

**4. Predmet obstarávania:**

Predmetom zákazky je nákup pracovných odevov a doplnkov pre potreby realizácie projektu s názvom: Common Development of Volunteer Disaster Intervention Capability (HUSKROUA/1702/8.1/0035).

**5. Typ zmluvy, ktorá bude výsledkom verejného obstarávania:**

Kúpna zmluva, podľa prílohy č. 4 tejto výzvy.

**6. Podrobný opis predmetu zákazky:**

 Predmetom zákazky je nákup adekvátneho vybavenia na plnenie bezpečnostných opatrení a úloh za účelom ochrany života, zdravia či majetku v prípade rôznych havarijných a mimoriadnych udalostí pre potreby realizácie projektu Common Development of Volunteer Disaster Intervention Capability (HUSKROUA/1702/8.1/0035). Pracovný odev špeciálne pracovné prostriedky a doplnky v členení: bunda reflexná, vesta reflexná, nohavice s náprsenkou, pracovná obuv, čižmy, pršiplášť, ochranná prilba a čelová lampa  budú slúžiť na ochranu členov zásahovej jednotky pred škodlivými vplyvmi a zabezpečenie riadneho fungovania zásahovej jednotky v prípade vzniku havarijných a mimoriadnych udalostí. Podrobný opis požadovaných parametrov predmetu zákazky je uvedený v prílohe č. 1 tejto výzvy.

Ak bude na základe doručených cenových ponúk v rámci prieskumu trhu určená predpokladaná hodnota zákazky rovná alebo nižšia ako 3 150,00.- € bez DPH, prieskum trhu bude viesť k uzavretiu odberateľsko - dodávateľského vzťahu, t.j. k zadaniu zákazky na základe vyhodnotenia ponúk podľa pravidiel uvedených v tejto výzve uzavretím zmluvy, pokiaľ s daným postupom zadávania zákazky na plnenie predmetu zákazky a na využitie predloženej cenovej ponuky pre daný účel oslovený záujemca – uchádzač jednoznačne v Prílohe č. 2 tejto výzvy **vyjadril svoj súhlas s využitím predloženej cenovej ponuky aj ako cenovej ponuky v rámci zadávania zákazky tzv. malého rozsahu**.

**7. Predpokladaná hodnota zákazky**

 7.1**.** Predpokladaná hodnota zákazky bude určená na základe výsledkov prieskumu trhu.

**8. Miesto dodania predmetu zákazky:**

Mestský úrad Kráľovský Chlmec, L. Kossutha 99, 077 01 Kráľovský Chlmec.

**9. Lehota na dodanie predmetu zákazky:**

Lehota dodania predmetu zákazky je do 1 mesiaca odo dňa nadobudnutia účinnosti kúpnej

zmluvy.

**10. Súťažné podklady k výzve na predloženie ponuky:**

Súťažné podklady týkajúce sa realizácie zákazky tzv. malého rozsahu sú uvedené v prílohách tejto výzvy a na webovej stránke verejného obstarávateľa.

**11. Financovanie predmetu zákazky:**

11.1. Zákazka bude financovaná z integračného regionálneho operačného programu  ENI Cezhraničnej spolupráce Maďarsko-Slovensko-Rumunsko-Ukrajina 2014-2020 (ENIHUSKROUA) a z rozpočtu verejného obstarávateľa formou bezhotovostného platobného styku.

11.2. Faktúra – daňový doklad vystavený predávajúcim musí obsahovať názov operačného programu. Lehota splatnosti faktúry je 60 dní odo dňa doručenia faktúry kupujúcemu.

**12. Lehota na predloženie ponuky: do 08.06.2020 do 12:00 hod.**

**13. Spôsob predloženia ponuky:**

13.1**.** Ponuky sa predkladajú v slovenskom jazyku a v eurách.

13.2. Cenová ponuka predmetu zákazky, ktorá zahŕňa aj náklady na dodanie predmetu zákazky sa predkladá na celý predmet zákazky.

13.3. Ponuky sa doručujú buď v listinnej podobe alebo sa doručujú v elektronickej podobe.

13.4. Ponuky v listinnej podobe sa doručujú v uzatvorených obálkach a označujú sa : **„CP-”Nákup pracovných odevov a doplnkov pre zásahovú jednotku** - **NEOTVÁRAŤ**. Adresa verejného obstarávateľa, na ktorú sa majú ponuky doručiť pri listinnej podobe: podľa bodu č.2. tejto výzvy. V prípade osobného doručenia kontaktná osoba podľa bodu 3. tejto výzvy vydá potvrdenie o jej prevzatí, v ktorom uvedie dátum, čas a miesto prevzatia ponuky.

13.5. Adresa na ktorú sa majú ponuky doručiť pri elektronickej podobe:martina.koslabova@kralovskychlmec.sk. Označenie predmetu emailu: **CP-Nákup pracovných odevov a doplnkov pre zásahovú jednotku** .

13.6. Ak bude ponuka predložená po uplynutí lehoty na predkladanie ponúk, tak sa vráti uchádzačovi neotvorená.

**14.** **Kritéria na vyhodnotenie ponúk s pravidlami ich uplatnenia a spôsob hodnotenia ponúk:**

14.1. Najnižšia cena s DPH za celý predmet zákazky.

14.2. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk. U uchádzača, ktorý sa umiestnil na prvom mieste v poradí pri vyhodnotení na základe kritéria na vyhodnotenie ponúk, verejný obstarávateľ vyhodnotí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

**15. Pokyny na zostavenie ponuky:**

Uchádzač môže predložiť iba jednu ponuku na celý predmet zákazky. Doklady a dokumenty vyhotovené uchádzačom musia byť podpísané uchádzačom, alebo osobou oprávnenou konať v mene uchádzača. Neumožňuje sa predložiť variantné riešenie.

**Verejný obstarávateľ požaduje aby ponuka obsahovala nasledovné doklady a údaje**: uviesť podľa predmetu zákazky

1. **Identifikačné údaje uchádzača** (obchodné meno a sídlo uchádzača, IČO,DIČ, IČ pre daň....) podľa prílohy č. 3 tejto výzvy.,
2. **Návrh uchádzača na plnenie kritéria na vyhodnotenie ponúk** (Cenová ponuka)podpísaný uchádzačom alebo osobou oprávnenou konať za uchádzača, podľa prílohy č. 2 tejto výzvy.,
3. **Uchádzač je povinný predložiť čestné vyhlásenie, že podľa § 32 ods. 1 písm. f) ZVO**, nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu podľa prílohy č. 5 tejto výzvy
4. **Fotokópiu dokladu o oprávnení dodávať tovar, ktorý zodpovedá predmetu zákazky.** V prípade**,** že uchádzač predloží ponuku na základe zákazky zverejnenej na webovom sídle verejného obstarávateľa (*u právnických osôb napr. výpis z obchodného registra, u fyzických osôb napr. výpis zo živnostenského registra*)-stačí fotokópia. *Uchádzač nemusí predkladať v ponuke doklad o opravení dodávať tovar, ktorý zodpovedá predmetu zákazky v súlade s prvou vetou,  túto skutočnosť si overí verejný obstarávateľ sám v príslušnom registri v ktorom je zapísaný*.

**16. Otváranie ponúk:**

 Ponuky sa otvárajú dňa 09.06.2020 o 13:00 hod. na adrese Mestský úrad Kráľovský Chlmec, L. Kossutha 99, 077 01 Kráľovský Chlmec.

**17.** **Postup pri otváraní ponúk:**

 Ponuky doručené v lehote na predkladanie ponúk sa vyhodnotia z hľadiska splnenia podmienok účasti a požiadaviek verejného obstarávateľa. Ponuky budú otvárať zástupcovia verejného obstarávateľa. Otváranie ponúk je neverejné.

**18**. **Lehota viazanosti ponúk:**

 Cenová ponuka zostáva platná počas lehoty viazanosti ponúk stanovenej do 31. 12. 2020.

**19. Osoby určené pre styk so záujemcami, uchádzačmi:**

 Kontaktná osoba vo veciach zákazky:

 PhD. Csaba Balogh, kancelária č. 2 3. poschodie, tel.č. +421 905713079,

 e-mail: prednosta@kralovskychlmec.sk,

 Kontaktná osoba vo veciach verejného obstarávania:

Martina Košlabová, kancelária č. 13, 2. poschodie, tel.č. 056 6871053,

 e-mail: martina.koslabova@kralovskychlmec.sk

**20. Ďalšie informácie verejného obstarávateľa:**

20.1. Verejný obstarávateľ po vyhodnotení ponúk oznámi emailom všetkým uchádzačom informáciu

o výsledku vyhodnotenia ponúk. Úspešnému uchádzačovi oznámi, že jeho ponuku prijíma, ostatným oznámi, že neuspeli.

20.2. S úspešným uchádzačom bude uzavretá kúpna zmluva. Kúpna zmluva nadobudne účinnosť až po kladnom hodnotení procesu verejného obstarávania zo strany poskytovateľa. V prípade, že poskytovateľ neschváli predmetné verejné obstarávanie, verejný obstarávateľ si vyhradzuje právo na zrušenie procesu verejného obstarávania.

20.3. Dodávateľ berie na vedomie a rešpektuje, že zákazka je financovaná z fondov EÚ, toto plnenie bude predmetom administratívnej kontroly procesu verejného obstarávania zo strany príslušného Riadiaceho orgánu.

20.4. Dodávateľ je povinný strpieť výkon kontroly súvisiaceho s dodaním tovaru kedykoľvek počas

plnenia predmetu zákazky a v nevyhnutnej dobe aj po ukončení zákazky a poskytnúť všetku súčinnosť pri výkone kontroly

20.5. Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa, alebo budú v rozpore s finančnými možnosťami verejného obstarávateľa alebo budú z iných dôvodov neprijateľné.

20.6. Verejný obstarávateľ môže zrušiť verejné obstarávanie v prípade, ak by sa zmenili okolnosti, za ktorých sa vyhlásilo verejné obstarávanie.

20.7. Všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.

**21. Úspešný uchádzač na požiadanie verejného obstarávateľa doručí nasledovné doklady:**

 - návrh Kúpnej zmluvy - podľa prílohy č. 4,

 čestné vyhlásenie o vylúčení konfliktu záujmov vo verejnom obstarávaní zákazky (na

 preukázanie, že u úspešného uchádzača neexistuje dôvod na vylúčenie podľa § 40 ods. 6

 písm.f) ZVO) – podľa prílohy č.6. tejto výzvy.

V Kráľovskom Chlmci, dňa 28.05.2020

 Ing. Karol Pataky primátor mesta

**Prílohy:**

č.1 - Špecifikácia predmetu zákazky

č.2 - Cenová ponuka

č.3 - Identifikačné údaje uchádzača

č.4 - Návrh Kúpnej zmluvy  **- predloží len úspešný uchádzač na požiadanie verejného**

 **obstarávateľa**

č.5 - Čestné vyhlásenie na splnenie podmienky účasti podľa § 32 ods.1 písm.f) ZVO**-**

č.6 - Čestné vyhlásenie na preukázanie, že u úspešného uchádzača neexistuje dôvod na vylúčenie

 podľa § 40 ods.6 písm.f) ZVO)**- predloží len úspešný uchádzač na požiadanie verejného**

 **obstarávateľa**